Source: https://www.najpravo.sk/zabava/testy/mal-by-som-to-vediet/test-o-com-pravnici-hovoria.html
Timestamp: 2020-06-06 01:27:40+00:00

Document:
Test: O čom právnici hovoria? | Najprávo.sk - najlepší právny poradca
5.5.2011 18:06 | Admin 2
Na čo myslel advokát, keď povedal sudcovi, že v spore išlo o res iudicata? Viete, čo znamená, ak sú dlžníci solidárni? V nasledovnom 15 otázkovom teste sa stretnete s výrazmi, ktoré právnici vo vzájomnej komunikácii často používajú.
Ak sudca uvedie, že k vyriešeniu sporu došiel výkladom a contrario znamená to, že:
ak je v zákone napísané, že je niečo biele, nemôže to byť čierne má na vec iný názor než žalobca o spore nechce rozhodovať a dáva ho inému sudcovi
Ručiteľom je:
ten, kto má také veľké dlhy až z toho začal ručať ten, kto uviedol, že dlh zaplatí namiesto dlžníka učiteľ Rímskeho práva
Poručiteľom je:
potomok ručiteľa zomretá osoba, po ktorej sa dedí učiteľ, ktorý porušil školské predpisy
Ak sa o niekom hovorí, že je svojprávny, znamená to, že:
je vlastníkom bytu alebo domu, ku ktorému má svoje právo sa narodil, lebo svojprávnosť vzniká narodením môže uzatvárať pod vlastným menom zmluvy
Ak sú viacerí dlžníci solidárni, znamená to, že:
si navzájom poskytujú psychickú podporu a pomoc musia zaplatiť dlžobu spoločne ide o serióznych dlžníkov, ktorým môže byť poskytnutý úver
Ak advokát klientovi povie, že súd rozhodne autoremedúrou:
súd sa dostaví na ohliadku sporného miesta služobným automobilom súd nebude rozhodovať na pojednávaní, lebo vec je rozhodnutá automaticky súd si sám zmení svoje nesprávne rozhodnutie
Právoplatnosť rozhodnutia znamená, že:
už sa proti rozhodnutiu nemožno odvolať a je záväzné už treba advokátovi za právne poradenstvo zaplatiť súd môže dať na rozhodnutie rôzne úradné pečiatky
Ak advokát povie sudcovi, že v spore ide o res iudicata, tak tým chcel povedať, že:
si potrebuje naštudovať rôzne súdne judikáty, ktoré sa na vec vzťahujú súd už raz o tej istej veci rozhodoval nebude ďalej zastupovať klienta, pokiaľ mu súd nevyplatí jeho trovy
Ak sa uvádza, že ide o nutnú obranu znamená to, že:
niekto svojim konaním odvracal nebezpečný útok a nebude za to trestne stíhaný obžalovaný sa musí v konaní obhajovať a má právo na advokáta tvrdenia obžalovaného na pojednávaní sú nudné
Právnická osoba je:
osoba, ktorá vyštudovala právo, napríklad advokát organizácia, napríklad obchodná spoločnosť osoba, ktorá vyzerá ako právnik
Ak na pojednávanie prišiel štatutárny orgán, tak tam prišiel:
zástupca spoločnosti, napríklad konateľ alebo riaditeľ zástupca štátu, napríklad minister štátny zástupca, teda prokurátor
Ak sa hovorí o akciovej spoločnosti ide o:
predajňu, ktorá má množstvo tovaru v akcii spoločenstvo, ktoré organizuje množstvo športových a iných akcií pre deti a mládež obchodnú spoločnosť
Ak sa právnici rozprávajú o merite veci, rozprávajú sa o:
výške odmeny, ktorú dostali od klientov sume peňazí, ktorú treba odovzdať ako dar kompetentným osobám podstate sporu, teda o tom, čo je základom sporu
Neznalosť zákona neospravedlňuje! Toto tvrdenie znamená, že:
sa nikto nemôže brániť tvrdením, že nepozná zákony advokát musí prísť na pojednávanie pripravený, inak jeho klient spor prehrá študent na skúške z práva pravdepodobne neuspeje
Ak právnik použije výraz ex lege znamená to, že:
sa žiada majetok od ex manželky ide o trestný čin odcudzenia stavebnice Lego určité skutočnosti vyplývajú priamo zo zákona

References: súd 

súd 
 súd 
 súd 
 súd 
 súd 
 súd